[I]n nomine sancte et individue Trinitatis domino precipuo et glorioso seniori meo Gerardo illustri comite et domna mea Berta emptoribus. Ego autem similiter Gerardus et uxor mea Alboara vendimus vobis res nostri iuris que sunt site in pago Avalense, villam scilicet que vocatur Flaiacus cum casa indominicata et ecclesia que est in honore sancti Sinforiani et alias res in edificiis, casis, astantibus casaricis, ortis, arvis, vineis, canpis, pratis, pascuis, silvis, decimis, rivis, fontibus, piscatoriis, molendinis, arboribus pomiferis et inpomiferis, aquis magnis et parvis, Ionia etiam in quantum ad res huius venditionis vel ad earum appenditias pertinere videtur, omnia ex omnibus quantumcumque in predicta villa Flaiaco vel, ut premisimus, in suis appenditiis iure hereditario visi sumus habere et que quondam fuerunt Rotberti genitoris mei et Altrudis genitricis meae et ipsi michi in hereditate dimiserunt vel que per cartas de germanis meis Artaldo, Roberto, Gauzmaro, Rotardo, Ermengarda visi sumus conquirere, hoc est medietas de ipsa villa vel de suis appenditiis, totum usque in exquisitum et exquirendum utrasque partes vel medietates cum earum appenditiis vobis sub integro vendimus et mutuamus. Res igitur vestras que sunt site in pago Tornedorense in villis nuncupatis Lacinnaso, Fidirnaco, Ponpiaco, Laciaco, Villare, ipsas res quas in predictis villis visi estis habere, nobis et heredibus nostris pro hac commutatione sub integro reservamus. Accipimus insuper et de vobis precium, sicut inter nos placuit atque ad arbitrium et voluntatem nostram convenit, libras L, et ipsas suprascriptas res de nostro iure in vestram et prelibatorum tradimus potestatem et dominationem perpetualiter ad habendum et sine alicuius contradictione possidendum. Siquis ergo contra huius venditionis vel mutuationis cartam econtra veniens aliquam calumpniam ex his omnibus que nominavimus vel exinde nominari possunt movere aut temerare temptaverit aut temptando inferre voluerit, dei iudicio percussus et ab omnibus Christianis reprobatus, si non resipuerit et ad congruam emendationem inde venerit, extremo examine se sentiat dannandum. Carta autem subsequentibus testimoniis omni tempore inconcusse subnixa et corroborata suam inviolata obtineat firmitatem. Signum Gerardi. Signum Alboare. Signum Sigisberti. Signum Grimoldi. Signum Eriboldi. Signum Gauceranni. Signum Guionis. Signum Rodulfi. Signum Ardierii. Signum Aymonis. Signum Erfredi. Signum Silini. Signum Ingelboaldi. Signum Gulferii. Signum Sancii.